tartuNLP/wikipedia-smugri-20251201 huggingface dataset:
Kansainvälinen voimisteluliitto

Kansainvälinen voimisteluliitto (, lyh. FIG) on kansainvälinen voimistelun kattojärjestö. Liitto on vanhin vakiintunut olympialajien kansainvälinen liitto, ja se on osallistunut olympialaisiin vuodesta 1896 lähtien. Liitolla on 148 kansallista jäsenliittoa. FIG:n päämaja sijaitsee Lausannessa, Sveitsissä.
FIG laskee perustamisajankohdakseen vuoden 1881 jolloin belgialainen voimistelujohtaja Nicolas Cupérus kutsui voimisteluliitot kokoukseen kansainvälisen unionin perustamiseksi. Paikalle saapui edustajia Belgian lisäksi Ranskasta ja Hollannista jolloin perustettiin eurooppalaisten voimisteluliittojen toimisto ("Fédération Internationale de Gymnastique"). Järjestön nimi muutettiin FIG:ksi vuonna 1921 kun Yhdysvallat liittyi mukaan järjestöön.
World Curling

World Curling (lyh. WCF) on kansainvälinen curlingin kattojärjestö. WCF:n päämaja sijaitsee Perthissä, Skotlannissa. Curlingin kansainvälinen lajiliitto peurstettiin vuonna 1966 nimellä International Curling Federation (ICF). Vuodesta 1991 järjestöä on kutsuttu nimiellä World Curling Federation.
Luettelo Puolan kansallispuistoista

Puolassa on 23 kansallispuistoa, jotka edustavat 1 % maan pinta-alasta (noin 3 200 neliökilometriä). Vanhin kansallispuisto, Białowieża, perustettiin jo vuonna 1932, ja se on tunnetuin kaikista puistoista. Se on listattu Unescon maailmanperintökohteeksi. Alueella asuu maailman suurin eurooppalaisten biisonien populaatio, ja siellä tavataan myös villisikoja, hirviä, peuroja ja susia.
Halsua-Veteli Pesis

Halsua-Veteli Pesis (HaVe) oli vuonna 2003 perustettu keskipohjanmaalainen pesäpalloseura, jonka perustivat Halsuan Toivo ja Veteli-Pesis. Seura peri Vetelin-Pesiksen sarjapaikan pesäpallon toiseksi korkeimmalla sarjatasolla Miesten Ykköspesiksessä. Seura pelasi Ykköspesiksessä vuoteen 2005 saakka, jolloin se putosi Suomensarjaan.
HaVe pelasi viimeisen kautensa kaudella 2011, jolloin joukkue sijottui Suomensarjassa kuudenneksi. Kauden jälkeen seura hajaantui takaisin Halsuan Toivoon ja Veteli-Pesikseen, jotka jatkoivat Maakuntasarjassa.
Heimo Happonen

Heimo Juhani Happonen (9. kesäkuuta 1944 Joensuu – 6. helmikuuta 1993 Oulu) oli suomalainen näyttelijä.
Ura.
Heimo Happosen vanhemmat olivat Simo Happonen ja Anni Pappi. Hän opiskeli Suomen teatterikoulussa 1967–1970, minkä jälkeen hän toimi vapaana taiteilijana 1970–1971. Ensimmäisen kiinnityksensä Happonen sai Porin Teatteriin 1971–1973. Hänen uransa jatkui Jyväskylän kaupunginteatterissa 1973–1977, Rovaniemen Teatterissa 1977–1979 ja Oulun kaupunginteatterissa vuodesta 1979.
Happosen rooleja olivat muun muassa Ryysyrannan Joosepin nimiosa, Stanley ("Viettelyksen vaunu"), Claudius ("Hamlet") ja Biff ("Kauppamatkustajan kuolema").
Teatterityönsä ohella Happonen näytteli muutamissa lyhytelokuvissa, kuten "Naruska" (1992). Vuonna 1970 hän näytteli Kaukon roolin Ilkka Vanteen ohjaamassa televisiotuotannossa "Hyvästi Mansikki". Vuonna 1982 hänellä oli Joe Easterin rooli Jotaarkka Pennasen ohjaamassa televisioelokuvassa "Kaikki tulevat päivät".
Übach-Palenberg

Übach-Palenberg on kaupunki Nordrhein-Westfalenin osavaltiossa läntisessä Saksassa. Se rajoittuu lännessä Alankomaihin.
Maantiede.
Übach-Palenberg sijaitsee noin 60 kilometriä Kölnistä länteen. Kaupungin halki virtaa Rurin 53-kilometrinen sivujoki Wurm. Kaupunki on muodostettu seuraavista osa-alueista: Übach, Palenberg, Marienberg, Scherpenseel, Siepenbusch, Windhausen, Frelenberg, Zweibrüggen, Boscheln, Holthausen ja Rimburg.
Historia.
Ensimmäinen asiakirjamaininta Palenbergista (noin 4 900 asukasta) on vuodelta 867 ja Übachista (noin 6 800 asukasta) 1172. Boscheln ilmaantuu aikakirjoihin 1156. Nykyisen Übach-Palenbergin alueen kylät liitettiin Preussiin 1815. Saksan rautatieverkkoon paikkakunta liitettiin 1852 linjalle Aachen–Übach-Palenberg–Mönchengladbach. Carolus Magnus -hiilikaivos perustettiin 1911. Kun kaivos suljettiin 1962, menetettiin kolmisen tuhatta työpaikkaa. Yhdysvaltain joukot miehittivät Übach-Palenbergia vuodesta 1944. Kunta sai kaupunkioikeudet 1967. Ensimmäiset autoliikenteeltä rauhoitetut kadut avattiin Frelenbergissa 1980 ja seuraavana vuonna aloitettiin Übachin keskustan saneeraus.
Übach-Palenbergin vanhaa arkkitehtuuria edustaa muun muassa linna Schloss Zweibrüggen, jonka historia alkaa 1400-luvulta.
Talous ja liikenne.
Übach-Palenbergissa sijaitsee muun muassa NEUMAN &amp; ESSERin pääkonttori. Lähimmät moottoritiet ovat A 4, A 44 ja ja A 46. Übach-Palenbergin rautatieliikennepaikka sijaitsee Palenbergin länsiosassa Bahnhofstrassen varrella.
Aki Puustinen

Aki Puustinen (s. 24. toukokuuta 1972 Nilsiä) on suomalainen prikaatikenraali, joka on toiminut Ilmavoimien esikunnan esikuntapäällikkönä vuodesta 2024.
Aikaisemmin Puustinen on toiminut muun muassa suunnitteluosaston apulaisosastopäällikkönä Pääesikunnassa 2023–2024, Karjalan lennoston komentajana 2021–2023 ja 41. lentotekniikkalaivueen komentajana Ilmasotakoulussa 2015–2016.
Adam Jiříček

Adam Jiříček (s. 28. kesäkuuta 2006 Plzeň, Tšekki) on tšekkiläinen jääkiekkoilija, pelipaikaltaan puolustaja. Jiříček edustaa lainasopimuksella OHL-juniorisarjassa pelaavaa Brantford Bulldogsia. Hänellä on tulokassopimus NHL-joukkue St. Louis Bluesin kanssa kauden 2026–2027 loppuun saakka.
Ennen NHL-varausta Jiříček pelasi Tšekin Extraligassa kasvattajaseurassaan HC Škoda Plzeňissä. St. Louis Blues varasi hänet ensimmäisellä kierroksella 16. varausvuorolla . Jiříček on pelannut 31 Tšekin Extraligan ottelua. Näissä otteluissa hän on syöttänyt kolme maalia. Uran tilastot päivitetty 13. tammikuuta 2025.
Tim Lovell

Timothy Lovell (s. 8. helmikuuta 2002 Bad Nauheim, Saksa) on yhdysvaltalainen jääkiekkopuolustaja.
Ura.
Lovell syntyi Saksan Bad Nauheimissa, kun hänen isänsä Tim pelasi tuolloin EC Bad Nauheimin joukkueessa. Vanhemman Lovellin uran päätyttyä perhe muutti Yhdysvaltoihin Massachutsettsin Hinghamiin, jonne hän perusti Lovell Hockey-kiekkokoulun. Nuorempi Lovell pelasi sittemmin jääkiekkoa Boston Advantagen junioreissa, jossa hänen isänsä valmensi. Lovell voitti kauden 2017–2018 päätteeksi ECEL 16U:n mestaruuden.
Chicago Steel varasi Lovellin 55. pelaajana USHL:n varaustilaisuudessa 2018. Samana kesänä hänet varasi myös Shawinigan Cataractes 20. pelaajana QMJHL:n varaustilaisuudessa, mutta Lovell ei kuitenkaan siirtynyt CHL:ään, jotta hän voisi pelata myöhemmin Yhdysvaltain yliopistosarjoissa. Kauden 2018–2019 Lovell pelasi pääasiassa Boston Advantagessa, jossa hän voitti ECEL 18U:n mestaruuden. Lovell pelasi myös kaksi ottelua NAHL-junioriliigan Northeast Generalsissa, jossa hänen isänsä toimi apuvalmentajana. Alkukaudella 2019–2020 Lovell pelasi neljä ottelua hänet varanneen Steelin USHL-joukkueessa. Lovell pelasi myös kaksi ottelua NA3HL-junioriliigan New England Knightsissa ja kahdeksan ottelua Boston Advantagen 18U-joukkueessa, kunnes marraskuussa 2019 Steel kauppasi hänet ja vuoden 2020 kuudennen kierroksen varausvuoron Des Moines Buccaneersiin vaihdossa vuoden 2020 kolmannen ja kuudennen kierroksen varausvuoroihin. Lovell teki siellä 27 runkosarjaottelussa tehot 5+11=16. Hän oli Buccaneersin eniten maaleja tehnyt puolustaja. Lovell valittiin kauden päätteeksi USHL:n tulokkaiden toiseen tähdistökentälliseen.
Kaudeksi 2020–2021 Lovell siirtyi Boston Collegen yliopistojoukkueeseen. Kaudeksi 2021–2022 hän vaihtoi Arizonan osavaltionyliopistoon. Lovell oli neljällä osumallaan joukkueen eniten maaleja tehnyt puolustaja Tim Theocharidisin ja Ty Murchisonin kanssa. Kaudella 2022–2023 hän oli Arizona Staten tehokkain puolustaja tehoilla 3+15=18. Kaudella 2023–2024 Lovell teki pelipaikastaan huolimatta 36 ottelussa yli piste per peli-tahdilla tehot 5+32=37, joilla hän oli joukkueen toiseksi paras pistemies Lukas Sillingerin jälkeen. Lovellista tuli Arizona Staten historian eniten syöttöpisteitä yhden kauden aikana tehnyt puolustaja ja hän sivusi myös Brinson Pasichnukin hallussa ollutta puolustajien yhden kauden piste-ennätystä kaudelta 2019–2020.
Lovell vaihtoi kaudeksi 2024–2025 NCAA:n siirtoportaalin kautta Michiganin yliopistoon. Hän pelasi siellä kymmenen ottelua, kunnes Lovell valmistui ja jätti joukkueen marraskuussa 2024. Tammikuussa 2025 hän siirtyi viikon mittaiselle koeajalle SM-liigajoukkue Mikkelin Jukureihin. Kolmen ottelun jälkeen Lovell teki seuran kanssa loppukauden kattavan jatkosopimuksen. Hän pelasi Jukureissa kaikkiaan vain kuusi ottelua tehopistein 1+1=2, kunnes 29. tammikuuta Lovellin sopimus seuran kanssa purettiin yhteisymmärryksessä. 1. helmikuuta hänen uutisoitiin siirtyvän loppukaudeksi Saksan DEL-liigassa pelaavaan Adler Mannheimiin.
Muuta.
Lovellin isä Tim Sr. pelasi omalla urallaan hyökkääjänä mm. AHL:ssä, IHL:ssä sekä Sveitsin ja Saksan alemmissa sarjoissa. Hän on toiminut myöhemmin juniorivalmentajana.
Luhtavaara

Luhtavaara on muun muassa seuraavien suomalaisten henkilöiden sukunimi:
Radioamatööritoiminnan taajuusalueet

Radioamatööritoiminnan taajuusalueet ovat radiotaajuuspektrin kaistoja, jotka on tarkoitettu radioamatöörien käyttöön. Taajuusalueiden allokaatiosta on sovittu kansainvälisessä televiestintäliitossa (ITU), mutta kansalliset telehallintoviranomaiset määrittelevät kunkin maan radioamatööritoiminnan sallitut taajuudet, lähetystehot ja niihin tarvittavat pätevyydet ja nämä määräykset voivat olla ITU:n määräyksiä tiukempia.
Suomessa Liikenne- ja viestintävirasto Traficom pitää yllä listaa Suomessa käytettävistä radioamatööritaajuuksista. Taajuuksien käyttöön voi liittyä rajoituksia maantieteellisen sijainnin ja lähetystehon suhteen.
Taajuusalueet.
Low frequency (LF).
LF-alueella, taajuudeltaan 30–300 kHz, on yksi radioamatööritaajuusalue.
 ITU:n radioviestintäkonferenssi allokoi taajuusalueen radioamatöörien käytettäväksi vuonna 2007. Suurin sallittu lähetysteho on 1 watti EIRP.
Medium frequency (MF).
MF-alueella, taajuudeltaan 300–3000 kHz, on kaksi radioamatööritaajuusaluetta.
 ITU:n radioviestintäkonferenssi allokoi taajuusalueen radioamatöörien käytettäväksi vuonna 2012.
 Taajuusalue soveltuu päiväaikaan lyhyen etäisyyden matkan ja yöaikaan keski- ja pitkän matkan viestintään.
High frequency (HF).
HF-alueella, taajuudeltaan 3 000–30 000 kHz eli 3–30 MHz, on yhdeksän radioamatööritaajuusaluetta.
 Taajuusalue soveltuu päiväaikaan lyhyen matkan viestintään ja yöaikaan keski- ja pitkän matkan viestintään. ITU Region 1:ssä (Eurooppa, Afrikka, Lähi-itä, Pohjois-Aasia) taajuusalue on rajoitettu välille 3 500 kHz–3 800 kHz ja Region 3:ssa (Aasia ja Oseania) välille 3 500 kHz–3 900 kHz.
 Taajuusaluetta käytetään aktiivisesti vuorokauden ympäri. ITU Region 1:ssä (Eurooppa, Afrikka, Lähi-itä, Pohjois-Aasia) ja Region 3:ssa (Aasia ja Oseania) taajuusalue on rajoitettu välille 7 000 kHz–7 200 kHz.
 Taajuusaluetta käytetään aktiivisesti vuorokauden ympäri.
 Taajuusalue on käytetyin taajuusalue kansainvälisessä radioamatööriviestinnässä.
 Taajuusaluetta käytetään erityisesti päiväaikaan ja korkean auringonpilkkuaktiivisuuden aikana.
 Taajuusaluetta käytetään erityisesti päiväaikaan ja korkean auringonpilkkuaktiivisuuden aikana.
Taajuusaluetta käytetään erityisesti päiväaikaan ja korkean auringonpilkkuaktiivisuuden aikana. Sitä käytetään myös radioamatöörisatelliittiviestintään.
Very high frequency (VHF).
VHF-alueella, taajuudeltaan 30–300 MHz, on kolme radioamatööritaajuusaluetta. 
 Taajuusalue on käytettävissä vain ITU Region 2:ssa (Amerikat).
Ultra high frequency (UHF).
UHF-alueella, taajuudeltaan 300–3 000 MHz on kolme radioamatööritaajuusaluetta.
 Taajuusalue on käytettävissä vain ITU Region 2:ssa (Amerikat).
Super high frequency (SHF).
SHF-alueella, taajuudeltaan 3–30 GHz, on neljä radioamatööritaajuusaluetta.
 Taajuusalue on käytettävissä vain ITU Region 2:ssa (Amerikat) ja Region 3:ssa (Aasia ja Oseania).
Extremely high frequency (EHF).
EHF-alueella, taajuudeltaan 30–300 GHz, on viisi radioamatööritaajuusaluetta. EHF-aallot alkavat senttimetristä ja päättyvät millimetriin.
Moraalidilemma

Moraalidilemma tai eettinen dilemma on eettinen ongelmatilanne, jossa on kaksi tai useampi mahdollinen ratkaisu, mutta joista jokainen on moraalisesti ongelmallinen. Filosofisessa keskustelussa moraalidilemmalla viitataan usein tilanteeseen, jossa kaksi tai useampi moraalista periaatetta ovat keskenään ristiriidassa, eikä ole selvää mikä periaate on ensisijainen.
Moraalidilemmojen ratkaiseminen.
Moraalidilemmojen ratkaisemiseen on esitetty useita erilaisia lähestymistapoja. Tilannetta voidaan lähestyä analysoimalla ja pyrkimällä kumoamaan paradoksi loogisen päättelyn avulla. Toinen tapa on arvottaa vaihtoehdot ja valita niistä se, joka tuottaa suurimman mahdollisen hyvän tai pienimmän mahdollisen pahan. Usein dilemman voi myös ratkaista etsimällä kolmannen vaihtoehdon, joka välttää alkuperäisten ratkaisujen moraaliset ongelmat.
Moraaliteoreettinen keskustelu.
Joidenkin moraaliteoreettisten näkemysten mukaan hyvän moraaliteorian pitäisi olla niin selkeä, ettei varsinaisia moraalidilemmoja voisi syntyä - teorian pitäisi aina kyetä osoittamaan mikä on oikein ja mikä väärin. Yleisempi näkemys kuitenkin on, että moraalidilemmat ovat todellisia tilanteita, joissa voi olla sovellettavissa useampi moraalinen periaate.
Esimerkkejä.
Moraalidilemmoja voi esiintyä monenlaisissa arkipäivän tilanteissa, kuten:
Dooley Wilson

Arthur "Dooley" Wilson (3. huhtikuuta 1886 Tyler, Texas – 30. toukokuuta 1953 Los Angeles, Kalifornia) oli yhdysvaltalainen näyttelijä, laulaja ja rumpali. Hän esiintyi elokuvassa "Casablanca", jossa hän lauloi kuuluisan kappaleen "As Time Goes By".
Hyvä ja paha

Hyvä ja paha ovat eettisiä ja moraalifilosofisia peruskäsitteitä, jotka esiintyvät dualistisena parina lähes kaikissa kulttuureissa ja uskonnoissa. Manikealaisen ja abrahamilaisten uskontojen perinteessä paha nähdään hyvän vastakkaisena voimana, joka tulisi voittaa. 
Hyvän ja pahan (tai moraalin) tutkimus kuuluu ensisijaisesti etiikan alaan, joka jakautuu kolmeen päähaaraan: normatiiviseen etiikkaan, joka käsittelee sitä miten tulisi toimia, soveltavaan etiikkaan, joka keskittyy yksittäisiin moraalisiin kysymyksiin, sekä metaetiikkaan, joka tutkii moraalin luonnetta.
Uskonnoissa.
Kristinuskossa ja muissa monoteistisissa uskonnoissa paha ei ole lähtöisin jumaluudesta, vaan luotujen olentojen vapaasta tahdosta ja sen väärinkäytöstä. Tämä eroaa merkittävästi gnostilaisista näkemyksistä, joissa paha kumpuaa jumalallisesta maailmasta.
Monistisissa uskonnoissa, jotka perustuvat Yhden ja monen vastakkainasetteluun, paha nähdään ihmiskunnalle tuskallisena ja kohtalokkaana olemuksena, joka juontuu metafyysisestä syystä tai ontologisesti negatiivisesta periaatteesta.
Filosofiassa.
Filosofiassa hyvän ja pahan käsitteitä on tarkasteltu osana moraaliteorioita ja etiikkaa. Kun pahan alkuperä selitetään olettamalla toinen, maailman ensimmäisestä periaatteesta erillinen periaate, tai vahvistamalla ensimmäisen periaatteen tai jumalallisten olentojen sisäinen ambivalenssi, rajoitettu suvereniteetti tai riittämättömyys, syntyy dualismi. Tämä hyvän ja pahan vastakkainasettelu liittyy läheisesti teodikean ongelmiin eli kysymykseen jumalallisen toiminnan oikeuttamisesta maailmassa, jossa on pahaa.
Vojtěch Čihař

Vojtěch Čihar (s. 29. maaliskuuta 2007 Chomutov, Tšekki) on tšekkiläinen jääkiekkoilija, pelipaikaltaan vasen laitahyökkääjä. Cihar edustaa Tšekin Extraligassa pelaavaa HC Energie Karlovy Varya. Hänellä on sopimus joukkueen kanssa kauden 2024–2025 loppuun saakka.
Čiharin kasvattajaseura on Piráti Chomutov. Čihar on pelannut 32 Tšekin Extraligan ottelua. Näissä otteluissa hän on tehnyt kolme maalia ja neljä syöttöä eli yhteensä seitsemän tehopistettä.Uran tilastot päivitetty 13. tammikuuta 2025.
Assisikirjonta

Assisikirjonta on Italiasta peräisin oleva kirjontamenetelmä, joka yhdistelee etupistokirjontaa ja ristipistokirjontaa.
Menetelmän kehittivät assisilaiset naiset 1900-luvun alussa. He saivat innoitusta vanhoista 1300–1400-lukulaisista kirjontamalleista, joita alueen kirkoissa oli nähtävillä.
Assisikirjonta tehdään tavallisesti pellavakankaalle esimerkiksi puuvillalangalla. Perinteisesti suosittuja värejä ovat taivaansininen ja ruosteenruskea. Kirjottavan kuvion ääriviivat tehdään etupistokirjonnalla, jonka ääriviivojen ulkopuolella oleva tausta täytetään värikkäällä ristipistolla. Kuvion ääriviivat on tapana tehdä jollain helposti erottuvalla värillä. Perinteisesti assisikirjonnan malleissa on myös koristeelliset reunakuviot, jotka tehdään etupistoilla.
Malungsfors

Malungsfors on taajama Malung-Sälenin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 549 asukasta vuoden 2023 lopussa.
Limedsforsen

Limedsforsen on taajama Malung-Sälenin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 357 asukasta vuoden 2023 lopussa.
Lima (Ruotsi)

Lima on taajama Malung-Sälenin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 214 asukasta vuoden 2023 lopussa.
Transtrand

Transtrand on taajama Malung-Sälenin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 367 asukasta vuoden 2023 lopussa.
Ullervad

Ullervad on taajama Mariestadin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 859 asukasta vuoden 2023 lopussa.
Lugnås

Lugnås on taajama Mariestadin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 613 asukasta vuoden 2023 lopussa.
Lugnåsissa oli aiemmin kivilouhos.
Sjötorp

Sjötorp on taajama Mariestadin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 420 asukasta vuoden 2023 lopussa.
Götan kanava yhdistyy Vänerniin Sjötorpissa.
Johan Gabriel Oxenstierna

Johan Gabriel Oxenstierna voi tarkoittaa seuraavia:
Alvar Muhonen

Alvar "Muhis" Muhonen (s. 10. tammikuuta 2004) on suomalainen pikaluistelija, joka edustaa Helsingin Luistinkiitäjiä (HLK). Hän asui lapsuutensa Espoossa. Nykyään hän asuu ja luistelee Saksassa.
Hän on saavuttanut merkittäviä tuloksia sekä kansallisella että kansainvälisellä tasolla.
Muhonen on osallistunut nuorten maailmanmestaruuskilpailuihin, kuten vuoden 2023 ISU World Junior Speed Skating Championships -kilpailuihin Inzellissä, Saksassa, jossa hän kilpaili 500, 1000, 1500 ja 5000 metrin matkoilla.
Kotimaassa Muhonen on menestynyt erityisesti pitkän matkan kilpailuissa.
Maaliskuussa 2023 Seinäjoella järjestetyissä Suomen mestaruuskilpailuissa hän sijoittui toiseksi 5000 metrin matkalla ajalla 7.52,79, jääden vain seuratoverinsa Samuli Suomalaisen taakse.
Hänen henkilökohtaisia ennätyksiään ovat muun muassa 500 metrin aika 37,29 ja 1500 metrin aika 1.51,90, molemmat saavutettu Inzellissä lokakuussa 2023. 
Näiden suoritusten myötä Muhonen on vakiinnuttanut paikkansa yhtenä Suomen lupaavimmista pikaluistelijoista.
Uefan vuoden miespelaaja

Uefan vuoden miespelaaja (tunnettu ennen nimellä Uefan Euroopan vuoden pelaaja) oli jalkapallopalkinto, joka myönnettiin Euroopan kauden parhaalle miespelaajalle seura- ja maajoukkuetason mukaan. Uefa aloitti sen jakamisen kaudella 2010–2011 yhdessä European Sports Median kanssa.
Uefa alkoi tehdä vuodesta 2024 yhteistyötä Kultaisen pallon jakamista varten. Sen myötä Uefan itsensä jakamien parhaan pelaajan ja parhaan valmentajan palkintojen myötäminen lopetettiin.
Emma Tammi

Emma Tammi (s. 26. helmikuuta 1982) on yhdysvaltalainen elokuvaohjaaja ja -tuottaja. Tammin ohjaamia elokuvia ovat muun muassa "Five Nights at Freddy’s" ja "The Wind". 
Perhe.
Tammi on puoliksi suomalainen. Tammin isoisä muutti lapsineen vuonna 1949 Turusta Yhdysvaltoihin. Tammin isä on näyttelijä Tom Tammi.
Jayne Svenungsson

Jayne Svenungsson (s. 1973) on ruotsalainen Lundin yliopiston teologian professori. Hänet valittiin Ruotsin akatemian jäseneksi 2017, mutta hän erosi jo seuraavana vuonna.
Ture Johannisson

Ture Johannisson (1903–1990) oli ruotsalainen kielentutkija ja pohjoismaiden kielten professori Göteborgin yliopistossa vuosina 1945–1970. Hänet valittiin Ruotsin akatemian jäseneksi 1955.
Fritz von Dardel

Fritz Ludvig von Dardel (24. maaliskuuta 1817 Neuchâtel, Sveitsi – 27. toukokuuta 1901 Tukholma) oli ruotsalainen ratsuväenupseeri ja kuvataiteilija. Hän oli vuodesta 1864 Kuninkaallisen taideakatemian yli-intendentti. Von Dardelin piirrokset ja muistiinpanot ovat olleet arvokas lähde Ruotsin kulttuurihistoriaan.
Fritz von Dardelin pojanpoika oli Nils Dardel.
TVP World

TVP World on Puolan television englanninkielinen uutiskanava. Kanavan vuorokauden ympäri (24/7) lähetettävää ohjelmavirtaa jaetaan Puolan ohella esimerkiksi useiden muiden maiden kaapeliverkoissa. Virossa vapaasti katsottavan TVP World -kanavan tv-lähetysten aloittamisesta uutisoitiin kesäkuun 2022 lopulla (kanavapaikka 10). Lähetys on katsottavissa myös striimattuna eli suoratoistona Internetin kautta sekä esimerkiksi Polsat Box -satelliittitelevision kanavapakettien osana. Omien sanojensa mukaan kanava on 'Keski- ja Itä-Euroopan' englanninkielisten uutiskanavien ykkönen'. Kanavan kotipaikka on Varsova. TVP World on harvoja Puolan television englanninkielisiä lähetyksiä; muilla kanavilla alkujaan englanninkieliset elokuvatkin esitetään puolaksi dupattuina. 
Kanava käynnistettiin nimellä TVP World 18. marraskuuta 2021. Sitä edelsivät Puolan television keväällä 2018 käynnistämä englanninkielinen Poland IN English -verkkosivusto ja marraskuussa 2018 käynnistämät englanninkieliset Poland IN -internetlähetykset. Poland IN -Youtube-kanavaa seuranneella TVP Worldin Youtube-kanavalla oli vuoden 2025 alussa noin 486 000 tilaajaa. Televisiokanavan Youtube-videotallenteita oli katsottu tuolloin noin 40 miljoonaa kertaa. Loppuvuodesta 2023 TVP World oli Puolan television kansainvälisesti kolmanneksi katsotuin Youtube-kanava (TVP VOD ja TVP Sport-kanavien jälkeen), ja sen katselijamäärät olivat kasvussa.
Kanava on tunnettu Puolan yhteiskunnan ja tapahtumien esittelyn ohella muun muassa kärkkäästä Venäjän Ukrainaan kohdistamien sotatoimien ja Valko-Venäjän harjoittaman politiikan käsittelystään. Venäjän käymästä hybridisodasta ja valeuutisista uutisointi on ollut kanavan ohjelmasisältöä jo kanavan perustamisvaiheesta lähtien. Venäjän propagandaa puretaan esimerkiksi parhaaseen katseluaikaan lähetetyssä "Break the Fake" -ohjelmissa teräväkielisesti (nauhoite 16.8.2024).
NG‑1

NG‑1 oli Blue Originin New Glenn -raketin ensilento. Hyötykuormana on Blue Ring -koemasiina. Laukaisu oli 16. tammikuuta 2025. Lennon ensisijainen tavoite eli kiertoradalle pääsy onnistui. 
Raketin ensivaihe yritti laskeutumista Atlantilla olevalle lautalle. Sen lento eteni ainakin ensimmäiseen moottorien uudelleenkäynnistykseen saakka mutta hallittu laskeutuminen keskeytyi jossain vaiheessa tämän jälkeen. Toinen vaihe jatkoi matkaansa kiertoradalle ja nokkakartio irroitettiin pois matkasta. Kokeellinen Blue Ring pysyy kiinnittyneenä toiseen vaiheeseen. Toinen vaihe saavutti kiertoradan.
WWE Women’s Intercontinental Championship

WWE Women’s Intercontinental Championship (suom. WWE:n Naisten Mannertenvälinen mestaruus) on ammattipainin mestaruustitteli, joka on toiminnassa World Wrestling Entertainmentissa. Uusi mestaruusvyö julkaistiin SmackDownissa 25.11.2024 ja mestaruutta puolustetaan jatkossa Raw-brändissä. Mestaruus on yksi kahdesta toissijaisesta naisten mestaruudesta WWE:n pääsarjassa. Toinen uusi toissijainen mestaruus WWE Women’s United States Championship on Smackdownissa. Ensimmäinen WWE Women’s Intercontinental Championship-mestari oli Lyra Valkyria, joka voitti mestaruuden 12 naiselle järjestetyssä turnauksessa. Nykyinen mestari on Becky Lynch, joka voitti mestaruuden Money in the Bank-tapahtumassa Lyra Valkyrialta.
Anders Mossling

Anders Mossling (s. 20. heinäkuuta 1963) on ruotsalainen näyttelijä. Hän on saanut näyttelijänkoulutuksen Tukholman näyttämökoulussa sekä italialaisessa Instituto di Arte Scenicassa. Mossling on näytellyt teattereissa Ruotsissa, Norjassa ja Tanskassa vuodesta 1999. Vuonna 2016 hän voitti parhaan miespääosan Guldbaggen elokuvassa "Yarden".
Hannu Björkbacka

Hannu Björkbacka on suomalainen elokuvakriitikko, joka on kirjoittanut 1980-luvun lopulta alkaen Kokkolassa ilmestyvään "Keskipohjanmaa"-lehteen. Hän kirjoittaa myös kaupunkilehti Kokkolaan sekä Kainuun Sanomiin elokuva- ja televisiokritiikkejä sekä tekijäesittelyjä ja -haastatteluja. Hän sai elämänurastaan Sodankylän elokuvajuhlilla vuonna 2019 Sodankylä-palkinnon, sekä vuonna 2020 Kokkola-palkinnon, kotikaupunkinsa täyttäessä 400 vuotta. 
Sodankylä-palkinnon perusteluissa todettiin Björkbackan olevan ”alan viimeisiä mohikaaneja kunnialla edustava henkilö”, koska hänenlaisiaan merkittäviä maakuntalehden itsenäisiä elokuvakriitikkoja ei Suomessa enää juuri ole vaihtoehtona valtakunnallisten mediakonsernien kaikkiin lehtiinsä monistamille helsinkiläiskriitikoiden arvioille.
Pankkivirkailijan uran ohella Björkbacka kirjoitti elokuva-arvosteluja Keskipohjanmaa-lehteen vuodesta 1989 alkaen. Vuonna 2018 hän irtisanoutui päätyöstään, kun ei saanut vapaata töistä osallistuakseen Helsingissä Jussi-gaalaan. Kotikaupungissaan Kokkolassa Björkbacka on toiminut aktiivisesti myös elokuvakerhojen Outolempi ja Cinema piirissä sekä Keski-Pohjanmaan kansanopiston luennoitsijana. Kokkolasta kotoisin oleva elokuvaohjaaja Juho Kuosmanen on muistellut Björkbackan elokuvakritiikkien olleen hänen nuoruudessaan ”paikallisen lehdistön parasta antia koulujen ruokalistojen ohella”.
Gunhild Larking

Gunhild Maria Larking (os. "Svärd", s. 13. tammikuuta 1936 Ljungarum) on ruotsalainen entinen korkeushyppääjä, joka edusti Jönköpings AIF:ta. Hän aloitti hyppäämisen 13-vuotiaana ja on haastatteluissa kertonut, ettei hänellä koskaan ollut valmentajaa, eikä siksi saanut ohjausta hyppäämiseen. Tästä syystä hän käytti koko uransa ajan saksihyppytyyliä eikä silloista modernimpaa sukellustyyliksi kutsuttua kierähdystyyliä.
Vuosien 1952 ja 1956 välillä Larking voitti viisi Ruotsin mestaruutta peräkkäin.
Vain 16-vuotiaana Larking osallistui korkeushyppyyn Helsingin olympialaisissa 1952 ja sijoittui yhdeksänneksi tuloksella 1,55 m. Vuoden 1954 Bernin EM-kisoissa hän sijoittui neljänneksi.
Larkinin uran merkittävin saavutus oli Melbournen olympialaisissa 1956, joissa hän sijoittui neljänneksi tuloksella 1,67 m – uusi Ruotsin ennätys ja sama tulos kuin toiseksi ja kolmanneksi sijoittuneilla. Larking oli olympialaisten aikana raskaana ja päätti uransa sen jälkeen 20-vuotiaana.
Larking sai kansainvälistä huomiota, kun Melbournen olympialaisista otettu kuva levisi laajasti. Kuva julkaistiin "Lifen" joulunumerossa 1956, minkä seurauksena Larking sai useita mallitarjouksia.
Mikko Strömmer

Arndt Armas Mikael (Mikko) Strömmer (11. helmikuuta 1896 Raahe – 1. toukokuuta 1948 Helsinki) oli suomalainen tilastoasiantuntija ja virkamies, joka sai kanslianeuvoksen arvonimen.
Strömmerin vanhemmat olivat rovasti Kuno Ferdinand ja Maria Strömmer ja puoliso vuodesta 1926 Kerttu Pohjanpalo, Santeri Pohjanpalon tytär. Strömmer tuli ylioppilaaksi 1916 ja valmistui filosofian kandidaatiksi 1921 ja maisteriksi 1923. Hän oli tilastollisen päätoimiston ylimääräinen amanuenssi 1922–1925, ylimääräinen aktuaari 1925–1929, vakinainen aktuaari 1929–1930 ja yliaktuaari ja tilastollisen päätoimiston yleisen osaston päällikkö 1930–1948. Strömmer oli lisäksi "Kansantaloudellisen Aikakauskirjan" toimitussihteeri 1928–1948, Kansantaloudellisen käsikirjaston toimituskunnan jäsen vuodesta 1931, Kansantaloudellisen Yhdistyksen sihteeri 1937–1948 ja Suomen tilastoseuran esimies 1941–1942 sekä 1947–1948. Kanslianeuvoksen arvonimen hän sai 1946.
Ašurade

Ašurade tai Ašurada () on paikannimi, joka on viitannut alkujaan kolmeen erilliseen saareen Iranissa Kaspianmeren kaakkoisrannikolla. Nykyisin saaret ovat merenpinnan alenemisen takia osa Miankalen niemimaata lähellä Bandar-e Torkamanin kaupunkia. 1800-luvulla venäläiset rakensivat Ašuradeen tukiohdan ja hallitsivat sitä käytännössä vuoteen 1921 saakka. Nykyisin Ašuradessa on pieni kalastajakylä ja rajavartioston henkilökuntaa.
Maantiede.
Ašurade on aikanaan kolmesta erillisestä saaresta muodostunut alue Kaspianmeren koillisrannikolla Iranin Golestanin maakunnassa Bandar-e Torkamanin piirikunnassa ("bakš"). Saaret ovat Kaspianmeren merenpinnan alentuessa yhdistyneet osaksi Miankalen niemimaata. Erilliset saarensa se muodosti vielä 1800-luvun alkupuolella yhdistyen niemimaahan vuosisadan loppuun mennessä. Ašuraden vierestä kulkee vesireitti Gorganinlahdelle. Matkaa Bandar-e Torkamanin eli entiseen Bandar-e Šahiin mantereella idässä on noin kolme kilometriä, Bandar-e Gaziin etelässä noin 17 kilometriä ja Gorganin kaupunkiin noin 39 kilometriä.
Ašuradessa on pieni kylä, jonka asukkaat ovat pääasiassa kalastajia ja Iranin rajavartioston henkilöstöä.
Historia.
Ašuraden nimi on todennäköisesti perua turkkilaisista kielistä ja se on muodostettu sanoista Ašur ja "āde" (saari). Nimi alkaa esiintyä historiallisissa lähteissä Persian Qajar-dynastian valtakaudella. Ašurade on joskus yhdistetty muihihn historiallisiin paikannimiin, kuten Nim-mardān ja Abaskun, mutta myöhemmin näitä yhteyksiä ei ole pidetty todennäköisenä.
Ašuraden sijainnilla Gorganinlahdella on ollut strategista merkitystä. 1800-lvulla siitä kiinnostui Venäjän keisarikunta. Venäjän laivaston Marko Voinovitš pyysi jo vuonna 1781 lupaa Agha Muhammad Khanilta lupaa perustaa paikalle kauppa-asema. Todellisuudessa paikalle tulleet venäläiset perustivat kuitenkin tykkien puolustaman linnoituksen. Venäläiset pidätettiin heille järjestetyissä kutsuissa ja heidät pakotettiin purkamaan linnoituksensa. Myöhemmin vuonna 1838 Qiat-niminen turkmeenipäällikkö aiheutti iranilaisille päänvaivaa ryöstellen aluetta ottaen orjia ja paeten keskushallintoa tarvittaessa merelle. Iranilaiset pyysivät tuekseen Venäjän laivaston aluksia. Auttamisen verukkeella venäläiset rakennuttivat huoltotukikohdaksi kutsumansa tukikohdan Ašuradeen.
Kysymys Ašuraden hallinnasta oli myöhemmin iranilaisten ja venäläisten kiistojen aihe. Venäläiset tunnustivat periaateessa iranilaisten oikeuden Ašuradeen, mutta kieltäytyivät silti lähtemästä tukikohdastaan. Iranilainen Gorganin kuvernööri ajoi aktiivisesti alueen palautusta, mikä sai venäläiset vaatimaan tämän eroa. Tilanteessa uhattiin myös voimatoimilla, mutta kuvernööri tuli lopulta erotetuksi Yhdistyneen kuningaskunnan lähettilään puututtua asiaan Teheranissa. Ašurade säilyi venäläisten käsissä aina vuoteen 1921 saakka, jolloin 13. helmikuuta solmittiin sopimus Persian ja Neuvosto-Venäjän välillä ja venäläiset palauttivat Ašuraden.
USS Alligator (1862)

USS Alligator oli Yhdysvaltain laivaston ensimmäinen sukellusvene.
Valmistus.
Yhdysvaltain hallitus tilasi insinööri Brutus de Villeroi’n suunnitteleman sukellusveneen Philadelphiasta Neafie &amp; Levyltä. Alus laskettiin vesille 30. huhtikuuta 1862. Sen tarkoituksena oli torjua Pohjoisvaltioita uhkaavat Etelävaltioiden saartajat.
Aluksen pituus oli etriä ja leveys etriä. Aluksen syväys oli etriä. Aluksen miehistönä oli kapteeni ja 16 miestä. Aluksen voimanlähteenä oli taitettavat airot. Aseistuksena sillä oli kaksi räjähdysmiinaa. Ilmanvaihto hoidettiin kahden kellukkeilla varustetun putken avulla, jotka ulottuivat vedenpinnan yläpuolelle. Aluksella oli kaksi ilmanpuhdistinta, joiden salaisuuden vei suunnittelija mennessään palatessaan Ranskaan.
Palvelus.
Alus saapui 23. kesäkuuta hinattuna Chesapeakin ja Delawaren kanavan läpi Hampton Roadsiin. Sen tehtäväksi oli suunniteltu Petersburgin lähellä olevan Appomatoxin ylittävän rautatiesillan tuhoaminen. Suunnitelmasta kuitenkin luovuttiin, koska joki todettiin liian matalaksi ja virtaus liian suureksi. Alus hinattiin Washingtonin laivastontelakalle koeajoihin ja muutettavaksi, joiden aikana luutnantti Thomas O. Selfridge Jr. vastaanotti päällikkyyden. Töiden aikana aluksen airot korvattiin etrin ruuvimaisella potkurilla, joka mahdollisti neljän solmun nopeuden. Alus palasi 24. maaliskuuta Hampton Roadsiin.
Presidentti Abraham Lincoln tarkkaili sukellusvenettä toiminnassa. Vuoden 1863 alussa vara-amiraali Samuel F. Du Pont suunnitteli hyödyntävänsä sukellusvenettä Charlestonin operaatioissaan. Alus lähti 1. huhtikuuta "Sumpterin" hinaamana Port Royaliin. Huonon sään vuoksi "Sumpter" joutui seuraavana päivänä irrottamaan "Alligatorin", joka upposi pian tämän jälkeen Cape Hatterasin rannikon edustalle Pohjois-Carolinassa.
Nykyään Yhdysvaltain merentutkimuslaitos NOAA, laivaston tutkimustoimisto ja laivaston historian ja perinteen alainen vedenalaisen arkeologian osasto etsivät tätä historiallisesti merkittävää alusta.
Nimi.
"Alligator" sai lempinimensä ulkonäkönsä vuoksi: sen matala profiili, vihertävä väri ja etukupolin ”silmät” muistuttivat alligaattoria. Nimi ilmestyi asiakirjoihin vasta kesällä 1862, eikä alusta koskaan virallisesti nimetty. Aluksella ei käytetty etuliitettä ”USS” (United States Ship), koska sitä ei koskaan otettu laivaston täyteen palvelukseen ja toisaalta etuliite vakiintui vasta vuonna 1907. Sen käyttö nykyään on kunnianosoitus "Alligatorin" palvelukselle ja historialliselle merkitykselle.
Česká Lípa

Česká Lípa on kaupunki Liberecin läänissä Tšekissä. Vuonna 2024 siellä asui 37 483 ihmistä. Kaupungin historiallinen keskusta on kansallinen muistomerkkialue. 
Kaupunginosat.
Česká Lípa on jaettu seuraaviin kaupunginosiin: Častolovice u České Lípy, Dolní Libchava, Lada, Písečná u Dobranova, Vlčí Důl, Česká Lípa, Dubice u České Lípy, Manušice, Stará Lípa, Žizníkov, Dobranov, Heřmaničky u Dobranova, Okřešice u České Lípy, Vítkov u Dobranova.
Historia.
Česká Lípan kaupungin historia juontaa juurensa 1200-luvun lopulle, jolloin se alkoi kehittymään Lípan linnan ympärille. Kirjallisissa lähteissä se mainitaan ensimmäistä kertaa vuodelta 1263 peräisin olevassa asiakirjassa. 1300- ja 1400-lukujen vaihteessa kaupunki oli yksi Böömin kuningaskunnan merkittävimmistä. Kolmikymmenvuotisen sodan aikana Česká Lípa kärsi pahoin Ruotsin armeijan valloitettua sen.
Rautatieyhteys avattiin 1867. Toisen maailmansodan jälkeen kaupungin talous hyötyi alueella harjoitetusta uraaninlouhinnasta, mutta teollisuus on 1990-luvun jälkeen ajettu alas.
Hallinto.
Vuoden 2022 kunnallisvaalien jälkeen kaupungin pormestarina toimii ANO 2011 -puolueen Jitka Volfová.
Heinijärvi (Sastamala, Suodenniemi)

Heinijärvi on keskikokoinen Karvianjoen vesistöön kuuluva järvi Pirkanmaalla Sastamalan Suodenniemellä ja Satakunnassa Porin Laviassa. Suurin osa järvestä sijaitsee Pirkanmaan maakunnan alueella.
Maantietoa.
Järven pinta-ala on 97 hehtaaria ja rantaviivan pituus seitsemän kilometriä. Se sijaitsee suurimmaksi osaksi Suodenniemen alueella, mutta sen pohjoisin osa Lavianlahti kuuluu Laviaan. Järvessä on kaksi saarta, Keltinsaari ja Pikkusaari.
Heinijärven rannat ovat maatuvaa vesialuetta. Lavian puolella oleva Pirttilahti on jo soistunut. Heinijärvi on aiemmin ollut kirkasvetinen ja kalaisa järvi, josta on kalastettu ainakin madetta. Järvi on myöhemmin alkanut rehevöityä ja kasvaa umpeen, joka on vaikeuttanut kalastamista.
Vesistösuhteet.
Järvi saa vetensä järven pohjoispuolelta Kinannevalta Harjunniitunojaa pitkin sekä muualta ympäristöstä lähinnä soisilta alueilta. Järven luusua on Pirttilahden suussa. Laskujokena on Heinijoki, joka virtaa Laviassa sijaitsevaan Karhijärveen.
Järvi sijaitsee Karvianjoen vesistössä (vesistöaluetunnus 36) Lassilanjoen valuma-alueen (36.09) Karhijärven alueella (36.092). Heinijärven järvinumero on 36.092.1.012. Järven vedenpinnan korkeus on 69,5 metriä mpy.
Dominik Badinka

Dominik Badinka (s. 27. marraskuuta 2005 Chomutov, Tšekki) on tšekkiläinen jääkiekkoilija, pelipaikaltaan puolustaja. Badinka edustaa lainasopimuksella SHL-joukkue Malmö Redhawksia. Hänellä on tulokassopimus NHL-joukkue Carolina Hurricanesin kanssa kauden 2026–2027 loppuun saakka.
Badinkan kasvattajaseura on Piráti Chomutov. Carolina Hurricanes varasi hänet toisella kierroksella 34. varausvuorolla . Hän on pelannut 63 SHL:n runkosarjan ottelua. Näissä otteluissa hän on tehnyt kolme maalia ja viisi syöttöä eli yhteensä kahdeksan tehopistettä. Uran tilastot päivitetty 14. tammikuuta 2025.
Tomáš Chorý

Tomáš Chorý (s. 26. tammikuuta 1995 Olomouc) on tšekkiläinen jalkapalloilija, pelipaikaltaan hyökkääjä. Hän on pituudeltaan 199-senttimetrinen. Hän edustaa Tšekin liigassa pelaavaa Slavia Prahaa, johon hän siirtyi kesällä 2024. Hän on pelannut Tšekin A-maajoukkueessa vuodesta 2023 alkaen.
Chorý pelasi Sigma Olomoucin junioreissa vuodesta 2004. Hän nousi edustusjoukkueeseen helmikuussa 2014. Olomouc pelasi välillä pääsarjassa ja välillä kakkostasolla, ja pääsarjaotteluita Chorý pelasi Olomoucissa 37 ja teki niissä viisi maalia. Hän siirtyi tammikuussa 2018 Viktoria Plzeňiin. Hän voitti siellä liigamestaruuden vuosina 2018 ja 2022 ja pelasi 170 pääsarjaottelua, joissa hän teki 44 maalia. Hän pelasi kaudella 2020–2021 lainalla belgialaisseura Zulte Waregemissa. Siellä hän pelasi 16 pääsarjaottelua nilkkavamman pidettyä hänet välillä lähes kaksi kuukautta poissa kentiltä ja teki noissa otteluissa neljä maalia. Heinäkuussa 2024 Chorý siirtyi Slavia Prahaan.
Chorý on pelannut vuoden 2024 loppuun mennessä Mestarien liigassa yhdeksän ottelua, joissa hän on tehnyt kolme maalia. Hän teki 2–1-voittomaalin Viktoria Plzeňin kotiottelussa AS Romaa vastaan joulukuussa 2018 ja kaksi maalia tappiollisessa kotiottelussa FC Barcelonaa vastaan marraskuussa 2022. Hän on pelannut Eurooppa-liigassa 11 ottelua, joissa hän on tehnyt kolme maalia, kaikki niistä Slavia Prahalle syksyllä 2024. Hän pelasi Konferenssiliigassa kahdeksan ottelua kaudella 2023–2024 ja teki niissä kolme maalia.
Chorý pelasi useissa Tšekin nuorisomaajoukkueissa alle 16-vuotiaista alle 21-vuotiaisiin. Hän pelasi Tšekin A-maajoukkueessa ensimmäisen kerran marraskuussa 2023 EM-karsintaotteluissa Moldovaa vastaan ja teki ottelussa maalin. Hän teki maalin maaliskuussa 2024 ystävyysottelussa Armeniaa vastaan ja kaksi maalia lokakuussa 2024 Kansojen liigan ottelussa Albaniaa vastaan. EM-kilpailuissa 2024 hän tuli vaihdosta kentälle alkulohko-otteluissa Portugalia ja Turkkia vastaan. Jälkimmäisen ottelun lopussa hän sai punaisen kortin epäurheilijamaisesta käytöksestä. Hän on pelannut vuoden 2024 loppuun mennessä 11 A-maaottelua, joissa hän on ollut kuusi kertaa avauskokoonpanossa.
Martin Vitík

Martin Vitík (s. 21. tammikuuta 2003 Beroun) on tšekkiläinen jalkapalloilija, pelipaikaltaan keskuspuolustaja. Hän on pituudeltaan 193-senttimetrinen. Hän edustaa Tšekin liigassa pelaavaa Sparta Prahaa. Hän on pelannut Tšekin A-maajoukkueessa vuodesta 2023 alkaen.
Vitík siirtyi Sparta Prahan junioreihin vuonna 2017. Hän pelasi edustusjoukkueessa kaksi Eurooppa-liigan ottelua syksyllä 2020. Hän teki debyyttinsä Tšekin liigassa tammikuussa 2021 ja pelasi tuona keväänä 17 liigaottelua, joista 16 ottelua avauskokoonpanossa. Hän on pelannut vuoden 2024 loppuun mennessä Tšekin liigassa 97 ottelua ja tehnyt niissä yhdeksän maalia. Hän voitti liigamestaruuden vuosina 2023 ja 2024 sekä Tšekin Cupin vuonna 2024. Hän on pelannut Mestarien liigassa kuusi ottelua, Eurooppa-liigassa 11 ottelua, joissa hän on tehnyt yhden maalin, ja Konferenssiliigassa kaksi ottelua.
Vitík on pelannut Tšekin alle 15-, alle 16-, alle 17- ja alle 21-vuotiaiden maajoukkueissa. Hän pelasi alle 21-vuotiaiden Euroopan-mestaruuskilpailuissa yhden ottelun vuonna 2021 ja kolme ottelua vuonna 2023. Jälkimmäisessä turnauksessa hän teki 2–1-voittomaalin alkulohko-ottelussa Saksaa vastaan.
Vitík pelasi Tšekin A-maajoukkueessa ensimmäisen kerran marraskuussa 2023 EM-karsintaotteluissa Moldovaa vastaan ja toisen kesäkuussa 2024 ystävyysottelussa Maltaa vastaan. Hän kuului Tšekin joukkueeseen EM-kilpailuissa 2024 mutta ei päässyt turnauksessa pelaamaan. Syksyllä 2024 hän pelasi täydet minuutit kolmessa Kansojen liigan ottelussa.
Bertelsköld

Bertelsköld on kuvitteellinen suku, jonka ympärille tarinan juoni rakentuu Zacharias Topeliuksen historiallisessa romaanissa "Välskärin kertomuksia".
Turistivero

Turistivero on maan, alueen tai kaupungin matkailijalta perimä vero, jonka tarkoituksena on rahoittaa muun muassa infrastruktuuria, palveluja, jätehuoltoa ja julkisen liikenteen palveluja. Vero on yötä kohden kymmenistä senteistä muutamaan euroon, mutta se vaihtelee majoituksen hinnan ja tason mukaan. Joskus vero on prosenttiosuus majoituksen hinnasta, kiveenhakattu summa tai molemmat, kuten Alankomaissa. 
Vero maksetaan yleensä suoraan matkakohteen vastaanotossa, mutta esimerkiksi Meksikossa se on peritty lentokentällä maasta poistuessa. Sitä kerätään useissa paljon matkailijoita vetävissä maissa Euroopassa, Aasiassa sekä Pohjois-Amerikassa.
Suomessa.
Turistiveroa on kaavailtu myös Suomeen Rovaniemelle kaupunginjohtaja Ulla-Kirsikka Vainion toimesta, mutta muun muassa MaRan toimitusjohtaja Timo Lappi vastusti ajatusta. Ainakaan vuoden 2025 lopulla sitä ei ole otettu käyttöön.
Praha-Dejvicen rautatieasema

Praha-Dejvice on rautatieasema Tšekin pääkaupungin Prahan Dejvicessä. Se on kaupungin vanhin rautatieasema.
Aseman historiaa.
Praha-Dejvice avattiin vuonna 1830 jolloin hevosvaunut yhdistivät sen Kladnoon. Myöhemmin rataa jatkettiin Lányyn, ja 1868 Stromovkan kautta Praha-Bubnyn asemalle. Höyryveturit otettiin käyttöön 1855.
Nykyinen asemarakennus rakennettiin vuonna 1873. Tšekkoslovakian itsenäistyttyä maan ensimmäiselle presidentille Tomáš Garrigue Masarykille rakennettiin presidentin oma oleskelutila ja laituri.
Rakennukset.
Rautatieaseman alueella sijaitsevat vuonna 1828 valmistunut hevosvaunujen käyttämä asemarakennus, 1800-luvun lopussa valmistunut asemarakennus sekä 1863 valmistunut vesisäiliörakennus. Kaikki kolme rakennusta ovat suojeltu muistomerkkialueena.
Asemarakennuksessa on toiminut ravintola vuodesta 1973 alkaen. 1990-luvulta lähtien rakennuksessa toiminut Dejvická Nádražka on retrotyylinen pubi, mutta pitkien oikeustaisteluiden jälkeen sen vuokranantaja on tehnyt sopimuksen uuden ravintoloitsijan kanssa tammikuussa 2025. Uuden ravintolan on tarkoitus olla edellistä modernimpi.
Asema populaarikulttuurissa.
Praha-Dejvice on ollut monien elokuvien ja tv-sarjojen kuvauspaikka.
Murolekoski

Murolekoski tai Muroleenkoski on Ruovedellä sijaitseva koski, joka yhdistää toisiinsa Paloveden ja Näsijärven Vankaveden. Vesistöjen korkeusero on noin 60 cm. Kosken pituus on noin 120 metriä ja leveys noin 50-70 metriä. Kosken keskivirtaama on 59 m3/s (mittausväli 1981-2010), ja suurin mitattu virtaama oli 269m3/s vuonna 1899.
Kosken länsipuolella sijaitsee vuonna 1854 valmistunut Muroleen kanava. Kosken ylittää yhdystie 3382. Koskelta on matkaa Muroleen kylälle noin 5 kilometriä.
Historiaa.
Murolekoski sijaitsee vuosisatoja käytetyn vesistöreitin keskellä. Vanhoilla ajoilla se oli kulkukelvoton veneille, jotka täytyi vetää maitse kosken ohi. Koskea perattiin ensimmäisen kerran Isonvihan jälkeisinä vuosina Ruoveden nimismies Karl Palmrothin johdolla, minkä jälkeen koski voitiin laskea veneellä alavirtaan. Seuraavan kerran koskea perattiin vuonna 1824 Keisarillisen koskenperkauskomitean käskystä. Tämä työ kesti yli kaksi vuotta. Ennen perkauksia koskessa oli mylly, joka purettiin virtauksen muututtua perkauksen myötä liian heikoksi. Myöhemminkin perkaussuunnitelmia tehtiin, mutta Muroleen kanavan rakentaminen 1850-luvulla teki suunnitelmat tarpeettomiksi.
Ensimmäinen silta kosken yli rakennettiin Senaatin määräyksestä 1830-luvulla. Vuonna 1863 se korvattiin lautalla. Uusi puurakenteinen silta rakennettiin vuonna 1880, mutta tämäkin oli lyhytikäinen. Vuonna 1907 valmistui G. O. Henströmin piirtämä 58 metrin pituinen kiviholvisilta, joka vielä nykyäänkin ylittää kosken.
Jakub Štancl

Jakub Štancl (s. 10. huhtikuuta 2005 Praha, Tšekki) on tšekkiläinen jääkiekkoilija, pelipaikaltaan vasen laitahyökkääjä. Štancl edustaa lainasopimuksella WHL-juniorisarjassa pelaavaa Kelowna Rocketsia. Hänellä on tulokassopimus NHL-joukkue St. Louis Bluesin kanssa kauden 2026–2027 loppuun saakka.
Štanclin kasvattajaseura on HC Slavia Praha. Ennen WHL:ään siirtymistä hän pelasi SHL-joukkue Växjö Lakersissa. St. Louis Blues varasi hänet neljännellä kierroksella 106. varausvuorolla . Štancl on pelasi 15 SHL:n runkosarjan ottelua. Näissä otteluissa hän on tehnyt kaksi maalia.Uran tilastot päivitetty 14. tammikuuta 2025.
Puolan kansalaisuus

Puolan kansalaisuus on laillinen suhde yksittäisen henkilön ja Puolan tasavallan välillä. Maassa noudatetaan lähtökohtaisesti ius sanguinis -periaatetta.
Kansalaisuuden saaminen syntymällä.
Syntyperäisiä Puolan kansalaisia ovat sellaiset henkilöt, joiden vanhemmista vähintään toisella on lapsen syntyessä Puolan kansalaisuus. Puolan maaperällä syntyneet lapset saavat maan kansalaisuuden vain jos he jäisivät muuten valtiottomiksi.
Puolan kansalaisten adoptoimat alaikäiset lapset saavat maan kansalaisuuden, mikäli adoptioprosessi on saatettu loppuun ennen lapsen 16. syntymäpäivää. Tällaiset lapset lasketaan myös syntyperäisiksi puolalaisiksi.
Kansalaisuuden saaminen hakemuksella.
Kunkin voivodikunnan voivodi voi myöntää Puolan kansalaisuuden hakemuksen perusteella henkilölle, joka täyttää jonkin seuraavista ehdoista:
Voivodin ei tarvitse myöntää kansalaisuutta henkilölle, jonka epäilee olevan uhka Puolan kansalliselle turvallisuudelle. Riittäväksi puolan kielen taidoksi on määritelty B1. Hakemuksen käsittelymaksu on 219 zlotya.
Puolan presidentti voi myöntää kansalaisuuden antamallaan määräyksellä. Tätä kautta kansalaisuuden saaville ei ole asetettu mitään ennakkovatimuksia. Ulkomaalainen voi pyytää presidenttiä myöntämään kansalaisuuden presidentin määräyksellä, mutta presidentillä ei ole mitään velvoitetta käsitellä asiaa jonkun tietyn aikamääreen sisällä tai perustella päätöstään. Pyynnössä pitää olla perustelu poikkeusmenettelylle, ja presidentin päätös on lopullinen eikä siitä voi valittaa.
Kaksoiskansalaisuus ja kansalaisuuden menettäminen.
Puola sallii kaksoiskansalaisuuden. Kansalaisuuslakia tarkennettiin vuonna 2009 kaksoiskansalaisuuden osalta siten, että kaksoiskansalaisilla on samat oikeudet ja velvollisuudet kuin vain Puolan kansalaisilla. Lisäksi hakemuksen perusteella kansalaisuutensa saavia ei voida pakottaa luopumaan muista kansalaisuuksistaan. Puolan kansalaiset ovat automaattisesti myös Euroopan unionin kansalaisia.
Lain mukaan Puolan kansalaisuudesta on mahdollista luopua vain oma-aloitteisesti eikä valtio voi poistaa kansalaisuutta ilman kansalaisen suostumusta. Mikäli henkilö haluaa luopua Puolan kansalaisuudestaan, hän tarvitsee tähän kuitenkin maan presidentin luvan. Presidentin allekirjoituksen jälkeen kansalaisuus poistuu pääsääntöisesti 30 päivän jälkeen, ellei toisin mainita.
Luettelo Lionel Messin urheilusaavutuksista

Tämä on luettelo Lionel Messin urheilusaavutuksista. Messi on argentiinalainen jalkapalloilija, joka on voittanut ennätykselliset 46 joukkuemestaruutta. Hän on saanut lisäksi muun muassa ennätykselliset kahdeksan Kultaista palloa, kuusi Euroopan Kultaista kenkää ja kolme The Best Fifa Men’s Player -palkintoa sekä kaksi MM-kilpailujen parhaan pelaajan Kultaista palloa. Hän on tehnyt urallaan virallisissa otteluissa yli 850 maalia.
Messi pitää 672 maalillaan nimissään ennätyslukemaa yhdelle seuralle, minkä lisäksi hän on Espanjan pääsarjan historian paras maalintekijä ja syöttäjä. Hän teki vuonna 2012 ennätykselliset 91 maalia yhden kalenterivuoden aikana. Lisäksi hän on Argentiinan A-maajoukkueen eniten maaleja tehnyt pelaaja.
Joukkuesaavutukset.
Seurajoukkuemestaruudet.
Lähde: 
Maajoukkue.
Muita maajoukkuesaavutuksia.
Edustusjoukkue
Alle 23-vuotiaiden joukkue
Alle 20-vuotiaiden joukkue
Henkilökohtaiset saavutukset.
Kansainväliset palkinnot parhaalle pelaajalle.
Kultainen pallo
Fifan Kultainen pallo
Fifan vuoden pelaaja
The Best Fifa Men’s Player
Eurooppalaiset palkinnot.
Euroopan Kultainen kenkä.
Lähde:
János Székely (piispa)

János Székely (, syntynyt 7. kesäkuuta 1964) on unkarilainen teologi ja katolisen kirkon piispa. Hän on ollut Szombathelyn piispa vuodesta 2017. Hänen apologeettinen teoksensa on käännetty myös englanniksi nimellä "The Door of Faith".
Internetowa encyklopedia PWN

 
Internetowa encyklopedia PWN ('verkkotietosanakirja PWN') on puolankielinen verkkotietosanakirja, jonka on julkaissut ja jota ylläpitää Varsovassa toimiva puolalainen tieteellinen kirjankustantamokonserni WN PWN S.A..
Horred

Horred on taajama Markin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 1 283 asukasta vuoden 2023 lopussa.
Sätila

Sätila on taajama Markin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 1 493 asukasta vuoden 2023 lopussa.
Hyssna

Hyssna on taajama Markin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 780 asukasta vuoden 2023 lopussa.
Björketorp

Björketorp on taajama Markin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 563 asukasta vuoden 2023 lopussa.